《春日》
宋代·赵崇嶓

勾芒畅生意，惠风改繁霜。
日月天清明，桃李春辉光。
庶情悉萌达，众羽同飞翔。
乘时各有适，皞皞齐康庄。
山人感物化，欣惬殊未央。
回视元气初，万端一微茫。
我欲观其微，因之问鸿荒。

作者简介：赵崇嶓字汉宗，号白云，南丰人。生于庆元四年（1198），商王元份八世孙。嘉定十六年（1223）进士。授石城令，改淳安。尝上疏极论储嗣未定及中人专横。官至大宗正丞。卒于宝祐四年（1256）以前。有《白云稿》。《宋史·宗室世系表》：商王元份九世孙汝悉长子。诗词兼有。